**Kúpna zmluva na dodanie technológie**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov

medzi:

**Predávajúci:**

obchodné meno:

sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

IBAN:

(ďalej len „predávajúci“ alebo „dodávateľ“)

**Kupujúci:**

obchodné meno: HÔRKA s.r.o.

sídlo: Teplická 1/655, 914 01 Trenčianska Teplá, Slovenská republika

Zastúpený: Ing. Lucia Hôrková, konateľ

IČO: 36 314 196

DIČ: 2020177621

IČ DPH: SK2020177621

Bankové spojenie: VÚB a.s.

Číslo účtu: 1428834457 / 0200

IBAN: SK61 0200 0000 0014 2883 4457

(ďalej len „kupujúci“ )

**Čl. I**

**Úvodné ustanovenia**

1. Zmluva sa uzatvára v súlade s Usmernením Pôdohospodárskej platobnej agentúry (ďalej aj ako „**Poskytovateľ**“) č. 8/2017 k obstarávaniu tovarov, stavebných prác a služieb financovaných z PVR SR 2014-2020 aktualizácia č. 5 (ďalej len „**Usmernenie**“).

**Čl. I**

**Predmet zmluvy**

1. Predávajúci sa zaväzuje dodať kupujúcemu technológiu chladenia mäsovýroby podľa technických požiadaviek uvedených v Prílohe č. 1 – Technická špecifikácia s cenovou ponukou (ďalej len „**Technológia chladenia mäsovýroby**“), v cene podľa Cenovej ponuky, ktorá tiež tvorí Prílohu č. 1 k tejto zmluve. Príloha č. 1 je neoddeliteľnou súčasťou tejto zmluvy.

2. Kupujúci sa zaväzuje Technológiu chladenia mäsovýroby prevziať v mieste plnenia podľa tejto zmluvy a uhradiť za ňu dohodnutú kúpnu cenu.

**Čl. II**

**Miesto plnenia a termín plnenia**

1. Miestom plnenia tejto zmluvy je Teplická 1/655, 914 01 Trenčianska Teplá .
2. Predávajúci sa zaväzuje dodať Technológiu chladenia mäsovýroby kupujúcemu na miesto plnenia v termíne do 6 mesiacov od objednávky.

**Čl. III**

**Kúpna cena**

1. Kupujúci sa zaväzuje za Technológiu chladenia mäsovýroby zaplatiť cenu podľa Cenovej ponuky.

**Čl. IV**

**Dodanie Technológie chladenia mäsovýroby**

1. Dodanie Technológie chladenia mäsovýroby, ktoré je predmetom tejto zmluvy, bude predávajúcim uskutočnené podľa ustanovení tejto zmluvy.
2. Predávajúci sa zaväzuje dodať kupujúcemu Technológiu chladenia mäsovýroby v bezchybnom stave a v zmysle technických požiadaviek uvedených v Prílohe č. 1.
3. Dodanie Technológie chladenia mäsovýroby sa uskutoční dodavateľskou firmou na miesto plnenia tejto zmluvy.
4. Kupujúci sa zaväzuje dodanú Technológiu chladenia mäsovýroby prevziať.
5. Prevzatie Technológie chladenia mäsovýroby sa uskutoční kontrolou splnenia technických požiadaviek Technológie chladenia mäsovýroby v zmysle Prílohy č. 1 a potvrdením dodacieho listu zodpovednou osobou kupujúceho, v súlade s touto zmluvou.

**Čl. V**

**Možnosť odmietnuť prebratie Technológie chladenia mäsovýroby**

1. Kupujúci si vyhradzuje právo odmietnuť prevziať dodanú Technológiu chladenia mäsovýroby z dôvodu nedodržania technických požiadaviek podľa Prílohy č. 1 k tejto zmluve, a v prípade nedodržania termínu plnenia dohodnutého podľa tejto zmluvy v čl. II ods. 2 zmluvy, pokiaľ sa zmluvné strany nedohodnú inak.

**Čl. VI**

**Vlastnícke právo**

1. Vlastnícke právo k dodanej Technológii chladenia mäsovýroby presne a dostatočne špecifikovanej v čl. I tejto zmluvy, prechádza na kupujúceho okamihom uhradenia kúpnej ceny za Technológiu chladenia mäsovýroby podľa ustanovení čl. VII ods. 1 tejto zmluvy.

**Čl. VII**

**Platobné podmienky**

1. Zmluvné strany sa dohodli, že predávajúci vystaví a doručí kupujúcemu faktúru, ktorú sa kupujúci zaväzuje uhradiť v lehote splatnosti faktúry.
2. Faktúra musí obsahovať náležitosti daňového dokladu a špecifikáciu ceny.
3. Splatnosť faktúry je 30 dní odo dňa jej doručenia kupujúcemu. Doba splatnosti faktúry sa po vzájomnej písomnej dohode zmluvných strán môže predĺžiť.
4. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

**Čl. VIII**

**Zodpovednosť za vady, záruka**

1. Predávajúci sa zaväzuje dodať Technológiu chladenia mäsovýroby, ktorá zodpovedá technickým požiadavkám uvedeným v Prílohe č. 1.
2. Predávajúci sa zaväzuje, že predmet zmluvy ku dňu dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má predmet zmluvy vady.
3. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na kupujúceho, ak je vada spôsobená porušením povinností predávajúceho.
4. Predávajúci týmto poskytuje na predmet zmluvy záruku v dĺžke najmenej 24 mesiacov. Záručná doba na predmet zmluvy bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom uvedenia predmetu zmluvy do prevádzky v mieste dodania, alebo ak sa uvedenie do prevádzky nepožaduje, záručná doba začína plynúť dňom odovzdania/prevzatia predmetu zmluvy, pričom záručná doba plynie samostatne vo vzťahu ku každej časti predmetu zmluvy. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis predmetu zmluvy počas záručnej doby.
5. Predávajúci preberá všetky záruky za vady Technológie chladenia mäsovýroby vzniknuté počas prepravy a dodávky.
6. Záručná doba neplynie po dobu, po ktorú nemohol kupujúci predmet zmluvy užívať pre vady, za ktoré zodpovedá predávajúci.
7. Záruka sa nevzťahuje na vady spôsobené neodbornou manipuláciou v rozpore s návodom na obsluhu, prípadne násilným a neoprávneným zásahom do predmetu zmluvy

**Čl. IX**

**Oznámenie z vád a nároky z vád počas záručnej doby**

1. Vady zjavné, zistené pri prevzatí Technológie chladenia mäsovýroby, je kupujúci povinný reklamovať ihneď, najneskôr však do 5 dní odo dňa prevzatia Technológie chladenia mäsovýroby.
2. Vady skryté a vady akosti má kupujúci právo reklamovať počas doby 24 mesiacov odo dňa dodania. Kupujúci je povinný tieto vady reklamovať čo najskôr, najneskôr však do 7 dní od ich zistenia, a to písomne.
3. Ak si kupujúci uplatní nárok na odstránenie vady predmetu zmluvy, predávajúci je povinný zabezpečiť, že servisný technik sa dostaví na opravu max. do 48 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle plného sfunkčnenia predmetu zmluvy na vlastné náklady, s odbornou starostlivosťou, najneskôr do siedmich pracovných dní od nahlásenia vady.
4. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.
5. V prípade omeškania predávajúceho s odstránením vady oproti lehote uvedenej v ods. 2 tohto článku zmluvy, je predávajúci povinný zabezpečiť kupujúcemu náhradný predmet zmluvy 5 použiteľný na rovnaký účel, ako vadný predmet zmluvy, v opačnom prípade má kupujúci právo na uplatnenie zmluvnej pokuty voči predávajúcemu vo výške 100,- EUR za každý deň omeškania predávajúceho s odstránením vady alebo poskytnutia náhradného premetu zmluvy. Tým nie je dotknutý nárok kupujúceho na náhradu škody v plnej výške.
6. V prípade omeškania predávajúceho s odstránením vady predmetu zmluvy v lehote určenej kupujúcim alebo ak je zrejmé, že predávajúci nie je schopný vady riadne odstrániť v určenej lehote, je kupujúci, ak neodstúpi od tejto zmluvy, oprávnený popri nároku na poskytnutie primeranej zľavy z kúpnej ceny tiež odstrániť vady sám alebo prostredníctvom tretej osoby na náklady predávajúceho. O tejto skutočnosti je kupujúci povinný predávajúceho bezodkladne informovať. Záruka predávajúceho podľa tejto zmluvy nie je dotknutá. Predávajúci je povinný fakturovanú čiastku v plnej výške uhradiť do 14 dní od doručenia faktúry.
7. Ak predávajúci neodstráni vadu alebo neposkytne náhradný predmet zmluvy ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od kúpnej zmluvy odstúpiť.
8. Predávajúci zodpovedá za škodu, ktorá vznikne kupujúcemu v dôsledku toho, že predmet zmluvy mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.
9. V prípade zamietnutia reklamácie má kupujúci právo dať predmet zmluvy posúdiť odborne spôsobilej osobe. Reklamácia bude v takom prípade vybavená v súlade so závermi posudku odborne spôsobilej osoby. V prípade že odborne spôsobilá osoba vo svojom posudku bude konštatovať vady predmetu zmluvy, znáša náklady na posúdenie akosti tohto tovaru odborne spôsobilou osobou predávajúci.

**Čl. X**

**Zmluvné pokuty a sankcie**

1. Pre prípad nedodržania podmienok tejto zmluvy dohodli zmluvné strany nasledovné možné zmluvné pokuty a sankcie:
2. za omeškanie predávajúceho s dodaním predmetu zmluvy podľa čl. I tejto zmluvy v termíne určenom v čl. II ods. 2 tejto zmluvy je kupujúci oprávnený účtovať zmluvnú pokutu vo výške 0,05 % z hodnoty nedodaného predmetu zmluvy za každý deň omeškania. Zaplatením zmluvnej pokuty nezaniká nárok kupujúceho na prípadnú náhradu škody; Predávajúci je povinný v zmysle čl. 15 Usmernenia túto sankciu voči predávajúcemu uplatniť a vymáhať ju. Uvedenú skutočnosť je kupujúci, na základe písomnej výzvy poskytovateľa povinný preukázať.
3. za omeškanie kupujúceho so zaplatením kúpnej ceny je predávajúci oprávnený účtovať úrok

z omeškania vo výške podľa platných právnych predpisov Slovenskej republiky.

**Čl. XI.**

**Doručovanie**

1. Doručením akýchkoľvek písomností na základe zmluvy alebo v súvislosti so zmluvou medzi zmluvnými stranami, ak nie je v tejto zmluve ustanovené inak, sa rozumie doručenie písomnosti doporučene poštou na adresu zmluvnej strany uvedenej v záhlaví zmluvy, doručenie kuriérom alebo osobné doručenie príslušnou zmluvnou stranou. Za deň doručenia písomnosti sa pokladá aj deň, v ktorý zmluvná strana, ktorá je adresátom, odoprie doručovanú písomnosť prevziať alebo v ktorý márne uplynie úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne pracovníkom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
2. Pre potreby doručovania prostredníctvom pošty sa použijú adresy na doručovanie zmluvných strán uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla, prípadne inú novú adresu určenú na doručovanie písomností.
3. V prípade akejkoľvek zmeny adresy určenej na doručovanie písomností na základe tejto zmluvy alebo v súvislosti so zmluvou sa príslušná zmluvná strana zaväzuje o zmene adresy písomne informovať druhú zmluvnú stranu; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

**XII.**

**Práva a povinnosti zmluvných strán v zmysle Usmernenia**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
2. Dodávateľ sa zaväzuje zabezpečiť, aby povinnosť vymedzená v čl. XII ods. 1 bola obsahom aj v prípadných zmlúv medzi dodávateľom a subdodávateľmi.
3. Za poskytnutie súčinnosti dodávateľa a subdodávateľa pri výkone kontrol zodpovedá kupujúci.
4. Kupujúci nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.

**Čl. XIII**

**Odstúpenie od zmluvy a výpoveď zmluvy**

1. Túto zmluvu je možno ukončiť aj pred uplynutím dohodnutej doby a to:
2. odstúpením ktorejkoľvek zmluvnej strany od zmluvy v prípade porušenia povinností vyplývajúcich z tejto zmluvy druhou zmluvnou stranou alebo
3. výpoveďou.
4. Kupujúci si vyhradzuje právo okamžitého odstúpenia od tejto zmluvy v prípade ak zo strany predávajúceho nedôjde k dodaniu tovaru v dohodnutom termíne a mieste plnenia dohodnutom touto zmluvou, a to aj bez predchádzajúceho upozornenia a poskytnutia dodatočnej lehoty na splnenie porušených povinností, nakoľko na oneskorenom plnení podľa tejto zmluvy nemá kupujúci záujem. Odstúpením od zmluvy zanikajú všetky práva a povinnosti zmluvných strán, odstúpenie od zmluvy sa však nedotýka nároku na náhradu škody a ani povinnosti uhradiť zmluvnú pokutu, na ktorej úhrady vznikol nárok podľa tejto zmluvy.

1. Zmluvu je možné vypovedať len písomne a to každou zmluvnou stranou.
2. Výpovedná lehota je jeden kalendárny mesiac. Výpovedná lehota začína plynúť prvým dňom kalendárneho mesiaca nasledujúceho po doručení výpovede zmluvy druhej zmluvnej strane.
3. Výpoveď sa považuje za doručenú aj v prípade jej zaslania formou doporučenej listovej zásielky, a to na tretí pracovný deň odo dňa jej odoslania; deň odoslania sa do tejto lehoty nezapočítava.

**Čl. XIV**

**Spoločné a záverečné ustanovenia**

1. Zmeniť obsah tejto zmluvy je možné len písomne po vzájomnej dohode zmluvných strán.
2. Všetky informácie o obchodných podmienkach vyplývajúce z tejto zmluvy a ďalšie informácie, ktoré sa zmluvné strany dozvedia v súvislosti s plnením tejto zmluvy sú považované za dôverné. Zmluvné strany sa zaväzujú, že tieto dôverné informácie nezverejnia tretej osobe. Môžu tak urobiť iba v prípade, že to bude vyžadovať zákon, alebo s tým druhá zmluvná strana vysloví písomný súhlas.
3. Zmluvné strany podpisom tejto zmluvy vyhlasujú, že ako rozhodujúce právo si zvolili právne predpisy Slovenskej republiky, zároveň zmluvné strany podpisom vyhlasujú, že ostatné záležitosti neupravené v tejto zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov ako aj ostatných platných predpisov Slovenskej republiky.
4. Spory, ktoré medzi Zmluvnými stranami vzniknú na základe alebo v súvislosti s touto Zmluvou budú riešené pred vecne a miestne príslušnými súdmi Slovenskej republiky.
5. Zmluva sa vyhotovuje v dvoch rovnopisoch, z ktorých predávajúci obdrží jeden rovnopis a kupujúci jeden rovnopis.

|  |  |
| --- | --- |
| **PREDÁVAJÚCI:****(doplniť názov)**V (doplniť) dňa (doplniť).........................................................................(doplniť meno a funkciu podpisujúcej osoby) | **KUPUJÚCI:****HÔRKA s.r.o.**V (doplniť) dňa (doplniť).........................................................................Ing. Lucia Hôrková, konateľ |

**Prílohy:**

Príloha č. 1 – Technická špecifikácia s cenovou ponukou

Príloha č. 2 – Informácie o subdodávateľoch